钦定古今图书集成/方舆汇编/职方典/第1281卷 > 《七泉铭》〈有序〉前人
## 钦定古今图书集成/方舆汇编/职方典/第1281卷 > 《七泉铭》〈有序〉前人

道州东郭，有泉七穴，皆澄流清漪，旋沿相凑。又有丛石攲缺，为之岛屿，殊怪相异，不可名状。於戏！凡人心若清惠，必忠孝守方直，终不惑也。故命五泉，其一曰“潓泉”，次曰泉次曰涍泉。汸泉、淔泉铭之泉上，后来者饮漱其流，而有所感发者矣。留一泉命曰“漫泉”，盖欲自旌漫浪，不厌欢醉者也。一泉出山东，故命之曰“东泉。”引来垂流，更复殊异，各刻铭以记之。

《潓泉》曰：“於戏潓泉，清不可浊，惠及于物，何时竭涸？将
引官吏，盥而饮之。清惠不已，泉乎吾窥。”

《泉》曰：“不为人臣，老死山谷。臣于人者，不就污辱。我
命忠泉，劝人事君。来漱泉流，愿为忠臣。”

《涍泉》曰沄沄孝泉，流清源深，堪劝人子奉亲之心。时
世相薄，而忘圣教，欲将斯泉裨助纯孝。

《汸泉》曰：“古之君子，方以全道。吾命方泉，方以终老。欲
令圆者，饮吾方泉。圆非君子，学方恶圆。”

《淔泉》曰：“曲而为王，直蒙戮辱。宁戮不王，直而不曲。我颂斯曲，以命直泉。将戒来世，无忘直焉。”

《漫泉》曰：“谁爱漫泉，自成小湖，能浮酒舫，不没石鱼漫
也。”叟称：名泉何为，旌叟于此，漫欢漫醉。

《东泉》曰：“泉在山东，以东为名。爱其悬流，溶溶在庭。作
铭者何？吾意未尽。将告来世，无忘畎引。”